Die Überfälle der καλλυνταί
Material: papyrus
Place: Memphites
Categories: Eingabe
Ptolemaios an den königlichen Freund und Strategen Dionysios
Überfall von Tempelangehörigen
Διονυσίωι τῶν φίλων καὶ στρατηγῶι 
παρὰ Πτολεμαίου τοῦ Γλαυκίου Μακεδόνος 
τῶν ὄντων ἐν κατοχῆι ἐν τῶι ἐν Μέμφει μεγάλωι 
Σαραπιείωι ἔτος δωδέκατον. ἠδικημένος οὐ με
τρίως καὶ τῶι ζῆν πλειονάκις κεκινδυνευκὼς ὑπὸ 
τῶν ὑπογεγραμμένων ἐκ τοῦ ἱεροῦ καλλυντῶν ἐπὶ σὲ 
τὴν καταφυγὴν ποιοῦμαι νομίζων μάλισθʼ οὕτως τεύ
ξεσθαι τῶν δικαίων. τοῦ γὰρ κα  Φαῶφι η παρα
γενομένων ἐπὶ τὸ ἐν τῶι ἱερῶι Ἀσταρτιεῖον, ἐν ὧι 
τυγχάνω ἐν τῆι κατοχῆι γεγονὼς τὰ προκείμενα 
ἔτη, καί τινων μὲν ἐχόντων μετὰ χε͂ρα λίθους, 
ἑτέρων δὲ καὶ ῥάβδους καὶ ἐπιχειρούντων εἰσβιά
σασθαι, ὅπως διὰ παρευρέσεως τό τε ἱερὸν σκύλωσιν 
ἐμέ τε παρὰ τὸ Ἕλληνα εἶναι καθάπερ οἱ ἐξ ἐπιβουλῆς 
ἐπιβαλλόμενοι τοῦ ζῆν ἀνελειν, καὶ τὴν μὲν 
θύραν τοῦ ἱεροῦ προφθάσαντός μου καὶ κλείσαντος 
μετὰ κραυγῆς τε διαστελλομένου μεθʼ ἡσυχίας ἀνα
λύειν, οὐδʼ ὣς ἀπεχώρουν, Δίφιλον δέ τινα τῶν 
παρακατεχομένων ὑπὸ τοῦ Σαράπιος θεραπευτῶν 
ἀγανακτοῦντα ἐφʼ οἷς διετελοῦντο ἐν τοιούτωι ἱερῶι 
ἀνωσαι τε καὶ οὐ μετρίως σκυλαι ὑβρίζοντας 
καὶ τύπτοντας, ὥστʼ ἂν τὴν παράνομον βίαν 
ἅπασι εὔδηλον κατασταθῆναι. οἱ δʼ αὐτοὶ καὶ τοῦ ιθ  
Φαῶφι τὰ ὅμοια εἴς με διαπραξάμενοι ἐνέτυχόν σοι 
παρʼ αὐτὸν τὸν καιρόν, ὑπὲρ ὧν παρὰ τὸ μὴ ἔχειν  
τὸν τὴν ἐντυχίαν ποιησόμενον συνβῆναι 
ἀνεπιπλήκτων αὐτῶν ὄντων εἰς μείζονα κατα
φρόνησιν ἐλθεῖν. ἀξιῶ οὖν σε, ἐὰν φαίνηται, 
συντάξαι καταστῆσαι αὐτοὺς ἐπὶ σέ, ὅπως περὶ 
ἁπάντων τούτων τύχωσι τῆς προσηκούσης μισοπο
νηρίας.                    εὐτύχει. 
Μῦς ἱματιοπώλης, Ψοσναῦς ἀσιλλοφόρος, 
Ἰμούθης ἀρτοκόπος, Ἁρεμβάσνις σιτοκάπηλος, 
Στοτοῆτις σακκοφόρος  Ἁρχηβ.. κλυστής, Πο..ον ταπιδυφον καὶ ἄλλοι μετὰ τούτων, ὧν τὰ ὀνό
ματα ἀγνοῶ.